Kadafi Zaman

Kadafi Zaman (født 1973) er en norsk journalist. Han har arbeidet i TV 2 siden 2006 og har tidligere arbeidet tre år i VG og to år i Stavanger Aftenblad. 

 Biografi 
Kadafi Zaman ble født 8. juli 1973 i Drammen, og vokste opp i Lier.

Han har i mange år dekket saker relatert til kriminalitet, terror og innvandring i Norge. 

Kadafi Zaman har dekket flere store internasjonale hendelser gjennom årene. Han var i grenseområdene mellom Afghanistan og Pakistan etter 11. september 2001, tsunamien i Banda Aceh i 2004, Jordskjelvet i Kashmir 2005, Hajj-dekning i Saudi Arabia, Bhutto-attentatet, Martine-saken i Jemen, Khalid Skah saken i Marokko, B-gjengen i Brasil, Gaza-krigen 2009, flommen som rammet store deler av Pakistan høsten 2010, revolusjonen i Egypt i 2011. Siden 2012 har Kadafi Zaman hatt flere programmer knyttet til norske fremmedkrigere som reiste til Syria. Høsten 2015 poserte han som undercover flyktning i flere land for å dokumentere flyktningstrømmen til Europa. Resultatet ble TV 2 dokumentaren Norge til salgs.  

I 2000 var han med i livssyns-serien Brobyggerne.

Sammen med Janne Amble har han siden høsten 2019 ledet dokumentarserien  på TV 2. For serien vant de sammen Gullruten 2021 i klassen beste programleder - nyhet, sport eller aktualitet og var nominert i samme klasse under Gullruten 2020 og i klassen beste programleder - reality, livsstil og aktualitet under Gullruten 2025. Han har i tillegg vært nominert til publikumsprisen under Gullruten 2015.

Zaman er født og oppvokst i Norge. Faren kom til Norge fra Pakistan i 1969. Åse Brandvold: Lier-muslimen - Portrettintervju i Klassekampen  2. oktober 2021 Han har tidligere vært lokalpolitiker i Lier kommune for Arbeiderpartiet og er også forfatter av boka Norge i svart, hvitt og brunt. Han var vararepresentant til Stortinget i perioden 1998-2001.Kadafi Zaman - stortinget.no 

 Referanser 

 Eksterne lenker 




Kategori:Norske journalister
Kategori:Norske TV-programledere
Kategori:Nordmenn av pakistansk opphav
Kategori:TV 2-journalister
Kategori:Ap-politikere i Buskerud
Kategori:Vinnere av Gullruten for beste programleder‎
Kategori:Personer fra Drammen kommune